
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2021 M. LIEPOS 16 D. SPRENDIMO NR. TS-187 „DĖL VALSTYBINĖS ŽEMĖS NUOMOS MOKESČIO TARIFŲ IR LENGVATŲ NUSTATYMO“ PAKEITIMO

[bookmark: _Hlk208906582][bookmark: _Hlk216274433][bookmark: _Hlk214265144][bookmark: _Hlk207786081]2026 m. rugsėjo 16 d. Nr. SP-214  
Kėdainiai

[bookmark: _Hlk208906614]Kėdainių rajono savivaldybės taryba  nusprendžia:
[bookmark: _Hlk165622226]Pakeisti Kėdainių rajono savivaldybės tarybos 2021 m. liepos 16 d. sprendimą Nr. TS-187 „Dėl valstybinės žemės nuomos mokesčio tarifų ir lengvatų nustatymo“:
1. Papildyti 1.2.6 papunkčiu:
„1.2.6. rekreacinių teritorijų žemei – 0,8 proc. vidutinės rinkos vertės“;
2. Papildyti 1.4 papunkčiu:
„1.4. visai kitai 1.1–1.3 papunkčiuose nenurodytai žemei – 1,5 proc. vidutinės rinkos vertės.“
3. Pakeisti 2.1 papunktį ir jį išdėstyti taip:
„2.1. fizinius asmenis, kurių šeimose mokestinio laikotarpio pradžioje nėra darbingų asmenų (išskyrus mokyklų mokinius ir aukštųjų mokyklų studentus, studijuojančius pagal dieninės ir nuolatinės studijų formų programas) ir kuriems nustatytas 0–40 procentų darbingumo lygis arba kurie yra sukakę senatvės pensijos amžių ar yra nepilnamečiai, kai žemės sklypas yra naudojamas ar išnuomotas ne aukciono būdu ir sklypo plotas yra ne didesnis: mieste – 0,15 ha, kaime – 3,1 ha (lengvata taikoma tik vienoje vietovėje). 
Šie neapmokestinami sklypų dydžiai kiekvienu lengvatos taikymo atveju mažinami tokiu plotu, už kurį asmeniui jau taikoma žemės mokesčio lengvata. Tais atvejais, kai sklypo plotas viršija nustatytą dydį, valstybinės žemės nuomos mokestis mokamas tik už viršijančią dalį.
Jeigu valstybinės žemės nuomininkas ar naudotojas teisę gauti žemės nuomos mokesčio lengvatą įgyja pirmąjį metų pusmetį, tai lengvata taikoma už visus tuos metus, o jeigu antrąjį pusmetį – nuo kitų kalendorinių metų.
Jeigu valstybinės žemės nuomininkas ar naudotojas netenka teisės į žemės nuomos mokesčio lengvatą pirmąjį metų pusmetį, tai lengvata netaikoma, o jeigu antrąjį pusmetį, – lengvata taikoma už visus tuos metus;“

Parengto sprendimo projekto tikslai:
Nustatyti valstybinės žemės nuomos mokesčio tarifus rekreacinių teritorijų ir kitai valstybinei žemei.
Sprendimo projekto esmė, rengimo priežastys ir motyvai:
Nustatyti valstybinės žemės nuomos mokesčio tarifą mokesčio mokėtojams, naudojantiems ar išsinuomojusiems valstybinę rekreacinių teritorijų žemę, taip pat nustatyti tarifą kitai sprendime nenurodytai valstybinei žemei ir patikslinti valstybinės žemės nuomos mokesčio lengvatos taikymo nuostatas, atsisakant perteklinio administravimo procedūrų reglamentavimo sprendime.
Siūloma papildyti Kėdainių rajono savivaldybės tarybos 2021 m. liepos 16 d. sprendimą Nr. TS- 187 „Dėl valstybinės žemės nuomos mokesčio tarifų ir lengvatų nustatymo“, nustatant atskirą valstybinės žemės nuomos mokesčio tarifą rekreacinių teritorijų žemei – 0,8 proc. vidutinės rinkos vertės. Šiuo metu minėtam žemės naudojimo būdui nėra nustatytas atskiras nuomos mokesčio tarifas. Atsižvelgiant į galimą tokių atvejų poreikį ir siekiant užtikrinti aiškų, nuoseklų ir vienodą valstybinės žemės nuomos mokesčio tarifų taikymą skirtingoms žemės naudojimo kategorijoms, siūloma nustatyti atskirą šios žemės nuomos mokesčio tarifą.
Taip pat siūloma papildyti sprendimą 1.4 papunkčiu, nustatant 1,5 proc. vidutinės rinkos vertės tarifą visai kitai 1.1–1.3 papunkčiuose nenurodytai valstybinei žemei. Šiuo pakeitimu siekiama užtikrinti, kad valstybinės žemės nuomos mokesčio tarifai apimtų ir tas žemės naudojimo kategorijas, kurioms sprendime nėra nustatytas atskiras tarifas, ir būtų išvengta neapibrėžtumo dėl tarifo taikymo tais atvejais, kai žemės sklypas nepriskirtas konkrečiai sprendime nurodytai kategorijai.
Tikslinamas sprendimo 2.1 papunktis, atsisakant jame nurodytos nuostatos dėl konkrečių dokumentų, patvirtinančių teisę į žemės nuomos mokesčio lengvatą, pateikimo ir pakartotinio kreipimosi. Sprendimo 2.1 papunktyje paliekamos esminės sąlygos, kurioms esant fiziniams asmenims taikoma žemės nuomos mokesčio lengvata, o dokumentų pateikimo ir lengvatos administravimo tvarka reglamentuota Kėdainių rajono savivaldybės tarybos 2025 m. liepos 4 d. sprendimu Nr. TS-222 „Dėl Valstybinės žemės nuomos mokesčio ir žemės nuomos mokesčio priedo už valstybinę žemę administravimo tvarkos aprašo patvirtinimo“ patvirtintame Valstybinės žemės nuomos mokesčio ir žemės nuomos mokesčio priedo už valstybinę žemę administravimo tvarkos apraše. 
 Lėšų poreikis (jeigu sprendimui įgyvendinti reikalingos lėšos):
Nėra.
Laukiami rezultatai:
Patikslintų valstybinės žemės nuomos mokesčio tarifų ir lengvatų taikymas leis užtikrinti šios srities reglamentavimo nuostatų tarpusavio suderinamumą.

* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.


Turto valdymo skyriaus vedėja 		                                    Audronė Naujalienė 

